# Erzsébet park (Esztergom)

### A Wikipédiából, a szabad lexikonból.

Az esztergomi Víziváros Duna-partján húzódó Erzsébet park huszadik századi feltöltés eredménye. Itt, a Bazilika alatt sorakoznak a turista-kikötők, ahonnan a középkori Macskaút vezet a fellegvárba.

## [szerkesztés] Története

Szulejmán győzelmi táblája

A park területén egykor cölöperőd állt, ami a várat védte, megakadályozta az ellenséges hajók kikötését a területen. Erre laktak és dolgoztak az esztergomi halászokk, molnárok, tutajosok. Egykor a park keleti végében húzódó, középkori várfal tövében folyt a Duna. A Veprech-torony Duna felőli oldalán Szulejmán, török nyelven írt emléktáblát helyezett el 1543-as diadalának emlékére. Ez máig látható a falban. Az évszázadok alatt, a Duna medre jelentősen változott, és a második világháború után 1,5-2 méterrel feltöltötték a parszkaszt. Így a várfal harmada föld alá került, kialakult a park mai formája. A 90-es években épült a park nyugati, Duna-parti oldalán a Búbánatvölgybe vezető biciklisút, amit eredetileg Pilismarótig terveztek. Dél-keleti oldalát a Prímási palota uralja, aminek a kertje néz a park felé. A déli végén, a Kossuth híd hídfőjénél Erzsébet királnyé bronz szobra áll. A parkban található a Sobieski-emlékmű, ami a párkányi csatában győztes Sobieski János lengyel királynak állít emléket.

## [szerkesztés] Erzsébet királyné mellszobra

A szobor eredetije Zala György alkotása. Terrakottából készült 1932-ben a Duna-parti sétány bejáratánál helyezték el. Az eredeti szobor a második világháború alatt megsérült. A csonka szobrot a Balassa Bálint Múzeum őrizte, végül 1999-ben restaurálták. A mellszobor bronz változata 2000-ben, Ehingen testvérváros ajándékaként készült. 2000 augusztusi felavatásánál Habsburg György is jelen volt.

## [szerkesztés] Sobieski-elmékmű

A kör alakú bronz dombormű Frim Jenő alkotása. Az emlékmű felirata: Esztergom visszavételének 250-ik évfordulójára állította a megye, város és Lengyel-magyar Egyesület 1933. szept. 14. A mű tetején eredetileg kőből faragott sas állt, azonban ez letörött. Pótlására Nagy János szlovákiai magyar szobrászművész egy méter magas bronz sast készített.

A lap eredeti címe "http://hu.wikipedia.org../../../e/r/z/Erzs%C3%A9bet_park_%28Esztergom%29_41f8.html"

Kategória: Esztergom városrészei

##### Views

- Szócikk
- Vitalap
- Aktuális változat

##### Keresés